Kalimantanas

Kalimantanas () – Indonezijai priklausanti 548,005 km² ploto Borneo salos pietinė dalis. Šiaurėje ribojasi su Malaizijai priklausančiu Malaizijos Borneo dalimi.

 Geografija 
Krantus skalauja Javos, Sulavesio ir Sulaus jūros. Krantuose įlankų nedaug, krantai daugiausiai yra lėkšti. Šiaurės vakaruose yra Sundos platformos dalis, pietuose ir rytuose – mezozojinio ir alpinio raukšlėjimosi sritys, centrinę dalį užima kalnai. Kalnų viršūnės plokščios, šlaitai statūs. Priekalniuose – kalvotos lygumos, pakrantėse – pelkėtos žemumos. Yra naftos, akmens anglių ir įvairių metalų rūdų telkinių. Ekvatorinis jūrinis klimatas. Temperatūra per visus metus apie 26 °C, kritulių 2000–3500 mm (kalnuose iki 5000 mm). Rytinėje pakrantėje būna 1–3 mėn. sausasis laikotarpis. Daug ploto apaugę drėgnaisiais tropiniais miškais (~ 11 000 augalų rūšių). Pietryčiuose miškai iškirsti, auga krūmai.

Kategorija:Indonezijos geografija